બ્રહ્મચારીશ્રી માધવપ્રિયાનંદજી, બ્રહ્મચારી શ્રી મુકુંદપ્રિયાનંદજી અને બ્રહ્મચારી શ્રીપવિત્રાનંદજી, આ ત્રણેય તેમના પૂૂૂર્વાશ્રમના સાળાઓ હતા. એમની વાણીમાં કેટલું ઓજ હશે તે સમજી શકાય છે. સહજ સ્વભાવે સંબંધીઓ જ્યારે કોઈને ઘરે લઈ જવા આવે ત્યારે તેનો રૂવાબ દિલ્હીના બાદશાહ જેવો હોય છે. તેને સમજાવવા પણ કપરુ કામ હોય છે. જ્યારે નારાયણાનંદજી બ્રહ્મચારીએ વલ્લભ ભગતના ત્રણ ત્રણ સાળાઓને સાધુ કર્યા એટલુંજ નહિ વલ્લભ ભગતના ત્રણ ત્રણ દિકરાઓ આવ્યાતો તેમને પણ ચોંટદાર વાતો કરીને બ્રહ્મચારી કરેલા. આનાથી વધારે તેમના વ્યક્તિત્વનો પરિચય ક્યો હોય? સંવત્‌ ૧૯૨૦ પોષ વદ અમાસના દિવસે મુક્તે સહિત મહારાજ પધારી તેમને દર્શન દઈને ધામમાં લઈ ગયા હતા.